ଚାନ୍ଦବାଲି (ବାସୁଦେବ ଦାସ): ଭଦ୍ରକ ଜିଲ୍ଲା ମତୋ ଫାଣ୍ଡିଠାରୁ ୨୦୦ମିଟର ଦୂରରେ ଥିବା ଭାରତୀୟ ଷ୍ଟେଟ ବ୍ୟାଙ୍କ (ଏସବିଆଇ) ଏଟିଏମ୍ ଲୁଟ୍ ଉଦ୍ୟମ ବିଫଳ ହୋଇଯାଇଛି। ଦୁର୍ବୃତ୍ତ ଏଟିଏମ୍ ଉପରକୁ ବୋମା ପକାଇ ଲୁଟ୍ ଉଦ୍ୟମ କରିଥିଲେ। ଏପରିକି ପୁଲିସ୍ ଉପରକୁ ମଧ୍ୟ ବୋମା ପକାଇ ଥିଲେ।
ଅଭିଯୋଗ ଅନୁସାରେ, ଗତକାଲି ବିଳମ୍ବିତ ରାତିରେ ୫ରୁ ୬ ଜଣ ଲୁଟେରା ଏଟିଏମ୍ ଉପରକୁ ୭ରୁ ୮ଟି ବୋମା ପକାଇଥିଲେ। ଫଳରେ ଏଟିଏମ୍ଟି ଭାଙ୍ଗି ଚୁରମାର୍ ହୋଇଯାଇଥିଲା। ପାଖରେ ଥିବା ଦୋକାନୀ ଉଠି ପଡ଼ିବାରୁ ତାକୁ ବନ୍ଧୁକ ଦେଖାଇ ଧମକ୍ ଚମକ୍ ଦେଇଥିବା ଅଭିଯୋଗ ହୋଇଛି।
ଖବର ପାଇ ଘଟଣାସ୍ଥଳରେ ମତୋ ଫାଣ୍ଡି ପୁଲିସ୍ ପହଞ୍ଚିଥିଲେ। ପୁଲିସ୍କୁ ଦେଖି ଲୁଟେରାମାନେ ସେମାନଙ୍କ ଉପରକୁ ମଧ୍ୟ ବୋମା ପକାଇଥିଲେ।
